สวัสดีค่ะคือตอนวันที่3-4กันยาเท้าเราไปโดนเท้าแมวแต่เราเช็คแล้วไม่แผลอะไรแล้วเมื่อวานแมวเราตายค่ะแบบนี้เสี่ยงติดเชื้อพิษสุนัขบ้ามั้ยคะเราฉีดกระตุ้นล่าสุดตอน21มิถุนาเรากังวลมากๆเลยค่ะ
สวัสดีค่ะ หากบริเวณเท้าไม่ได้มีบาดแผลอะไร การเอาเท้าไปสัมผัสกับแมว ก็ไม่ได้ทำให้ติดเชื้อพิษสุนัขบ้ามาค่ะ ดังนั้น ก็ไม่จำเป็นต้องไปฉีดวัคซีนพิษสุนัขบ้าค่ะทั้งนี้ หากสงสัยว่าแมวติดเชื้อพิษสุนัขบ้ามา ควรนำซากแมวส่งตรวจหาเชื้อ โดยให้ใส่ถุงมืออย่างหนา แล้วจับซากแมวใส่ถุงพลาสติก มัดให้แน่น ห่อด้วยกระดาษหลาย ๆ ชั้น และใส่ถุงพลาสติกอีกชั้นหนึ่ง ปิดปากถุงให้สนิท แล้วนำใส่ในภาชนะเก็บความเย็นที่บรรจุน้ำแข็ง แล้วรีบนำส่งห้องปฏิบัติการที่รับตรวจโดยเร็วค่ะ ดูที่ส่งตรวจตามlinkนี้ได้